**Rovdyr - Ulv**

Hovedbudskap:

* Stortingets vedtak må følges opp.
* Vi kan ikke etablere et rovdyrreservat i Hedmark

**Meld. St. 21 (2015-2016) – ulv i norsk natur**

* **Bestandsmålet for ulv i Norge skal være 4-6 ynglinger per år, hvorav 3 skal være helnorske ynglinger, også ynglinger utenfor ulvesonen teller med**
* Ulvesona innskrenkes ved at områdene vest for Glomma ned til Øyern i Hedmark og Akershus tas ut
* Utrede mulige økonomiske ordninger for tap av eventuelle rettigheter eller belastninger innenfor ulvesonen og viser til ulvesoneutvalgets forslag knyttet til dette spørsmålet.
* Legge frem en sak hvor man vurderer mulige ordninger for midler til kommuner med ynglinger innenfor ulvesonen.
* Vurdere å tillate lik jakttid i og utenfor ulvesonen.
* Bestille en ny uavhengig utredning av den genetiske opprinnelsen til ulvestammen i Norge.

**Innst 330S (2015-2016)**

* Komiteens flertall viser til at flertallet i energi- og miljøkomiteen foreslår et bestandsmål på 4-6 ynglinger per år, hvorav tre skal være helnorske, og at ynglinger i grenserevir skal telle med en faktor på 0,5. Komiteens flertall vil understreke at **bestandsmålet skal oppfattes slik at det er et minimums- og maksimumsmål** og at dette er nådd når man har passert 4 og det skal ikke overstige 6. **Da skal det iverksettes uttak.**
* Komiteens flertall vil understreke at når bestandsmålet er nådd skal bestandsregulering iverksettes, og da primært gjennom lisensjakt. Lisensjakt gir lokalsamfunn og rettighetshavere/jegere både et ansvar og en rolle i reguleringen av bestandene som er positiv. **Kravet om bestandsregulering gjelder også innenfor sona og uavhengig av at det må foreligge skadepotensial på husdyr og tamrein.** Komiteens flertall vil understreke at **bestandsmål fastsatt av Stortinget er det klart overordnede vedtak**.

**Til sist:**

Nå etableres Naturbruksalliansen (en oppfølging av Innlandsplattformen) og 04.04.2018 ønsker vi å invitere til debatt om ulv og ulveforvaltning på Skogmuseet på Elverum. Tema blir Ulvereservat eller stortingets demokratiske vedtak.Mer info kommer.